paragraph_text: Shelbourne F.C. ili kraće Shelbourne (irs. Cumann Peile Shíol Broin) je profesionalni irski nogometni klub. Osnovan je 1895. godine te spada među prve osnovane klubove u Irskoj. Trenutačno nastupa u Irskoj prvoj ligi. U bogatoj klupskoj povijesti osvojili su ligu 13 puta, dok su FAI kup osvojili 7 puta. Zbog financijskih problema 2006. godine klub su napustili najvažniji igrači, dok je klub izbačen iz Premier lige u Prvu ligu. Domaće utakmice igraju na Tolka Parku, a boje kluba su crvena i bijela.